บาทเปิด 34.29 เหตุดอลลาร์อ่อนค่า
เงินบาทเปิดตลาด 34.29 บาทต่อดอลล่าร์ เหตุดอลลาร์อ่อนค่า หลัง FOMC ส่งสัญญานขึ้นดอกเบี้ยตามตลาดคาด
25 พ.ค. 2560

เงินบาทเปิดตลาด 34.29 บาทต่อดอลล่าร์ เหตุดอลลาร์อ่อนค่า หลัง FOMC ส่งสัญญานขึ้นดอกเบี้ยตามตลาดคาดนักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 34.29 บาท/ดอลลาร์ เนื่องจากดอลลาร์อ่อนค่าเมื่อเทียบกับทุกสกุลเงินหลัก หลังธนาคารกลางสหรัฐ (เฟด) เปิดเผยรายงานการประชุมประจำวันที่ 2-3 พ.ค.ออกมาแล้วส่งสัญญานการพิจารณาปรับขึ้นดอกเบี้ยอย่างระมัดระวังมากขึ้น"บาทแข็งค่า เนื่องจากดอลลาร์อ่อนค่ากับทุกสกุลเงินหลักหลังรายงาน FOMC ออกมาส่งสัญญานการระมัดระวังเรื่องการปรับขึ้นดอกเบี้ย" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 34.20-34.35 บาท/ดอลลาร์"บาทแข็งค่าใกล้ระดับแข็งค่าสุดของปีที่ 34.26 บาท/ดอลลาร์เมื่อเดือนเมษายนที่ผ่านมา วันนี้อาจเห็นทางการเข้ามาดูแลเพื่อไม่ให้กระทบต่อการส่งออก" นักบริหารเงิน กล่าว